স্টাফ রিপোর্টার ॥ অলিপুরে নির্মানাধীন হবিগঞ্জ ইন্ডাষ্ট্রিয়াল পার্ক প্রাণ এগ্রো লিমিটেড এর প্রাণ কোম্পানীর নির্মাণাধীন ৯নং বিল্ডিংয়ের এক তলার কিছু অংশ ধ্বসে পড়েছে। তবে হতাহতের কোন ঘটনা ঘটেনি। দুর্ঘটনার সাথে সাথে কোম্পানীর গেইটে শ্রমিক ছাড়া সাধারণ মানুষ ও সাংবাদিক প্রবেশে বাধা দেন নিরাপত্তা কর্মীরা। শায়েস্তাগঞ্জ থানা পুলিশ ঘটনাস্থলে যেতে চাইলে কোম্পানী কর্তৃপক্ষের অনুমতি নিয়ে প্রবেশ করেন। খোঁজ নিয়ে জানা যায়, কোম্পানীতে নিম্নমানের নির্মাণ সামগ্রী ব্যবহার ও সাটারিং এর কারণে ২য় বারের মত ভবন ধ্বসের ঘটনা ঘটে বলে জানা গেছে। এ ব্যাপারে কর্তৃপক্ষের সাথে যোগাযোগ করলে বিষয়টি সবাই এড়িয়ে যাওয়া যান।